[image: ]
ΓΕΝΙΚΟ ΠΡΟΞΕΝΕΙΟ ΤΗΣ ΕΛΛΑΔΟΣ

							ΑΔΙΑΒΑΘΜΗΤΟ – ΚΑΝΟΝΙΚΟ
							Τζέντα, 31 Μαρτίου 2016
							Α.Π.Φ. 700/Α.2.ΑΣ 91
ΠΡΟΣ:	Υπουργείο Εξωτερικών 
		-Β8 Δ/νση Επιχειρηματικής 
		Ανάπτυξης (μέσω ΥΠΕΞ)

ΚΟΙΝ:	Ως πίνακας αποδεκτών 
Ε.Δ.  :	           -Γενικό Προξενείο Τζέντας (μέσω ημών)
		
ΘΕΜΑ :	“Σαουδαραβικός Οργανισμος για Προσέλκυση Αλλοδαπών 
		 Επενδύσεων (Saudi Arabian General Investment Authority –
		SAGIA) – Νέες προϋποθέσεις και κριτήρια για χορήγηση
		θεώρησης εισόδου σε υποψήφιους αλλοδαπούς επενδυτές ή και 
		Γενικούς Διευθυντές επιχειρήσεων”.

	Σύμφωνα με ενημέρωση την οποία είχαμε από τα Γραφεία της Ευρωπαϊκής Αντιπροσωπείας στο Ριάντ, ο Οργανισμός αρμόδιος για Προσέλκυση Αλλοδαπών Επενδύσεων στην Σαουδική Αραβία (Saudi Arabian General Investment Authority – SAGIA) ανακοίνωσε το νέο θεσμικό πλαίσιο και τις προϋποθέσεις προκειμένου χορηγείται η αναγκαία θεώρηση εισόδου (βίζα) σε νέους υποψήφιους αλλοδαπούς επενδυτές καθώς και σε ανώτερα και ανώτατα διευθυντικά στελέχη αλλοδαπών επιχειρήσεων που είναι εγκατεστημένες και δραστηριοποιούνται στη χώρα είτε πρόκειται να εγκατασταθούν. 

	Συγκεκριμένα και σύμφωνα με το νέο πλαίσιο, όπως αυτό διαμορφώνεται και με αποκλειστικό σκοπό την διευκόλυνση νέων υποψήφιων αλλοδαπών επενδυτών που ενδιαφέρονται να δραστηριοποιηθούν στην Σαουδαραβική οικονομία, αλλά συγχρόνως να ενισχυθούν και οι ήδη υπάρχουσες αλλοδαπές επενδύσεις, οι υποψήφιοι αλλοδαποί επενδυτές έχουν πλέον την δυνατότητα να κατέχουν οι ίδιοι την άδεια λειτουργίας μιάς επιχείρησης και να ζητούν τη χορήγηση θεώρησης εισόδου, σύμφωνα με τις παρακάτω προϋποθέσεις:

· η επιχείρηση θα πρέπει να εντάσσεται σε ειδική κατηγορία και να χαρακτηρίζεται, ως καινοτόμα και υποσχόμενη (Innovative and Promising), να έχει νόμιμα καταγεγραμμένο εμπορικό σήμα το οποίο θα χρησιμοποιείται για όλα τα προϊόντα της συγκεκριμένης επιχείρησης
· η επιχείρηση θα πρέπει να εξάγει τα προϊόντά της υπό την προϋπόθεση ότι αυτά πληρούν όλες τις τεχνικές προδιαγραφές και τις μεθόδους παραγωγής των προϊόντων, σύμφωνα με τις διεθνείς απαιτήσεις και προδιαγραφές
· η εκάστοτε επιχείρηση θα πρέπει να εντάσσεται στην κατηγορία των επιχειρήσεων μεσαίου μεγέθους, με 50 εργαζόμενους τουλάχιστον και να λειτουργεί σύμφωνα με τις δεσμεύσεις και άλλες νομικές υποχρεώσεις, όπως αυτές προκύπτουν από την συμμετοχή της Σαουδικής Αραβίας στον Παγκόσμιο Οργανισμό Εμπορίου (ΠΟΕ). Οι εν λόγω δεσμεύσεις και νομικές υποχρεώσεις ορίζουν ότι ποσοστό 25% τουλάχιστον των εργαζομένων θα πρέπει να είναι αλλοδαποί. Το ανωτέρω ποσοστό αναλύεται σε 10% των θέσεων για διευθυντικά ανώτερα και ανώτατα στελέχη και σε 15% για θέσεις τεχνικών και εργατικού δυναμικού ή και το αντίστροφο
· το ελάχιστο κεφάλαιο της επιχείρησης δεν θα πρέπει να είναι λιγότερο από 37,5 εκατομμ. Ριάλια (περίπου 9,5 εκατομμ. €).

Ο αλλοδαπός επενδυτής ή ο Γενικός Διευθυντής μιάς αλλοδαπής επιχείρησης, ο οποίος ζητά τη χορήγηση θεώρησης εισόδου θα πρέπει να πληρεί τις παρακάτω προϋποθέσεις:

· θα πρέπει να είναι απόφοιτος ανώτατου εκπαιδευτικού ιδρύματος και να κατέχει και τον αντίστοιχο πανεπιστημιακό τίτλο
· η αλλοδαπή επιχείρηση καθώς και ο αιτών την θεώρηση εισόδου δεν θα πρέπει να έχουν υποπέσει σε οποιοδήποτε ποινικό ή άλλο αδίκημα είτε εντός είτε εκτός της επικράτειας της Σαουδικής Αραβίας καθώς επίσης και να μην εκκρεμεί οποιαδήποτε υπόθεση εναντίον τους είτε εντός είτε εκτός της επικράτειας της Σαουδικής Αραβίας
· πιστοποιητικό ή άλλο δικαιολογητικό που να αποδεικνύει την εμπειρία και τις ανάλογες γνώσεις του υποφήφιου Γενικού Διευθυντού και με απαραίτητη προϋπηρεσία όχι λιγότερη από δέκα χρόνια
· ο Γενικός Διευθυντής θα πρέπει να είναι και ο ίδιος κατόχος μετοχών της επιχείρησης

Σύμφωνα τέλος με επίσημες ανακοινώσεις του Σαουδαραβικού Οργανισμού το νέο θεσμικό πλαίσιο και οι ανωτέρω προϋποθέσεις έχουν αρχίσει να εφαρμόζονται σε όλες τις νέες αιτήσεις από τις 15 Φεβρουαρίου τ.ε. ενώ όλοι όσοι κατέχουν ήδη θεώρηση εισόδου θα πρέπει να συμμορφωθούν προς τις νέες απαιτήσεις, το αργότερο έως την 31η Δεκεμβρίου 2017.
							Ο Προϊστάμενος


						         Θεόδωρος Ξυπολιάς 
ΠΙΝΑΚΑΣ ΑΠΟΔΕΚΤΩΝ ΠΡΟΣ ΚΟΙΝΟΠΟΙΗΣΗ

 
1.Υπουργείο Εξωτερικών 
  -Διπλωμ. Γραφείο ΥΦΥΠΕΞ κ. Δημ. Μάρδα (μέσω ΥΠΕΞ)
  -Γραφείο κ. Γενικού Γραμματέως ΔΟΣ & ΑΣ (μέσω ΥΠΕΞ)
  -Γραφείο κας Β΄Γενικού Διευθυντού (μέσω ΥΠΕΞ)
  -Β1 και Β3 Διευθύνσεις (μέσω ΥΠΕΞ)

2.Κεντρική Ενωση Επιμελητηρίων Ελλάδος (Κ.Ε.Ε.Ε.) (μέσω ημών)
3.Τεχνικό Επιμελητήριο Ελλάδος (Τ.Ε.Ε.) (μέσω ημών)
4.Εμπορικό και Βιομηχανικό Επιμελητήριο Αθηνών (Ε.Β.Ε.Α.) (μέσω ημών)
5.Εμπορικό και Βιομηχανικό Επιμελητήριο Θες/νίκης (Ε.Β.Ε.Θ.) (μέσω ημών)
6.Αραβο-Ελληνικό Επιμελητήριο Εμπορίου και Αναπτύξεως (μέσω ημών)
7.Βιοτεχνικό Επιμελητήριο Αθηνών (Β.Ε.Α.) (μέσω ημών)
8.Βιοτεχνικό Επιμελητήριο Θες/νίκης (Β.Ε.Θ.) (μέσω ημών)
9.Σύνδεσμο Ελληνικών Επιχειρήσεων και Βιομηχανιών (Σ.Ε.Β.) (μέσω ημών)
10.Σύνδεσμο Βιομηχάνων Βορείου Ελλάδος (Σ.Β.Β.Ε.) (μέσω ημών)
11.Σύνδεσμο Θεσσαλικών Βιομηχανιών (ΣΘΕΒ) (μέσω ημών)
12.Σύνδεσμο Βιομηχανιών Θεσσαλίας και Κεντρικής Ελλάδος (μέσω ημών)
13.Πανελλήνιο Σύνδεσμο Εξαγωγέων (Π.Σ.Ε.) (μέσω ημών)
14.Σύνδεσμο Εξαγωγέων Βορείου Ελλάδος (Σ.Ε.Β.Ε.) (μέσω ημών)
15.Σύνδεσμο Ελληνικών Βιομηχανιών Τροφίμων (ΣΕΒΤ) (μέσω ημών)
16.Πανελλήνιο Σύνδεσμο Ανωνύμων Τεχνικών Εταιρειών (Σ.Α.Τ.Ε.) (μέσω ημών)
17.Σύνδεσμο Τεχνικών Εταιρειών Ανωτέρας Τάξεως (ΣΤΕΑΤ) (μέσω ημών)
18.Σύνδεσμο Ελληνικών Γραφείων Μελετών (ΣΕΓΜ) (μέσω ημών)
19.Πανελλήνια Ενωση Διπλωματούχων Μηχανικών Εργοληπτών Δημοσίων Εργων 
    (ΠΕΔΜΕΔΕ) (μέσω ημών)
20.Σύνδεσμο Εταιρειών Συμβούλων Μάνατζμεντ Ελλάδος (ΣΕΣΜΑ) (μέσω ημών)
21.Πανελλήνιος Ενωση Συνδέσμων Εργοληπτών Δημοσίων Εργων (ΠΕΣΕΔΕ) 
    (μέσω ημών)
22.Σύλλογος Μελετητών Ελλάδος (ΣΜΕ) (μέσω ημών)
23.Ενωση Κατασκευαστών Κτιρίων Ελλάδος (ΕΚΚΕ) (μέσω ημών)
24.Πανελλήνια Ομοσπονδία Κατασκευαστών και Οικοδομικών Εργων (Π.Ο.Κ.Ο.Ε.)
     (μέσω ημών)
25.Σύνδεσμο Οικοδομικών Επιχειρήσεων Βορείου Ελλάδος (ΣΟΕΒΕ) (μέσω ημών)

